ນາຍົກໂກໂຊໂວ ຊະນະ ການເລືອກຕັ້ງສະພາ ເປັນຄັ້ງທີສາມ
ນາຍົກລັດຖະມົນຕີ ໂກໂຊໂວ ທ່ານ Hashim Thaci ໄດ້ຊະນະການເລືອກຕັ້ງສະພາ ເປັນຄັ້ງທີ່ສາມ ໂດຍໄດ້​ຮັບ​ຄະ​ແນນ 30 ​ເປີ​ເຊັນ​ ລື່ນພັກ​ຝ່າຍ​ຄ້ານ ທີ່​ສຳຄັນ.
ພັກຂອງລັດຖະບານ ໂກໂຊໂວ ຂອງ ນາຍົກລັດຖະມົນຕີ Hashim Thaci ໄດ້ອ້າງວ່າຕົນຊະນະ ການເລືອກຕັ້ງສະ ພາຂອງປະເທດ ໃນການນັບຄະແນນສຽງ 70 ເປີເຊັນແລ້ວນັ້ນ ຜົນການ ເລືອກຕັ້ງຂັ້ນຕົ້ນທີ່ເປັນທາງການ ໄດ້ສະແດງໃຫ້ເຫັນວ່າ ພັກປະຊາທິປະໄຕຂອງ ໂກໂຊໂວ ໄດ້ຮັບ 30 ເປີເຊັນ ລື່ນ ພັກຝ່າຍຄ້ານທີ່ສຳຄັນ ຄືພັກສັນນິບາດປະຊາທິປະໄຕຂອງ ໂກໂຊໂວ ທີ່ໄດ້ ຮັບ 25 ເປີເຊັນ ບັນດາເຈົ້າໜ້າທີ່ກ່າວວ່າ 43 ເປີເຊັນ ຂອງຜູ້ທີ່ມີສິດປ່ອນບັດໄດ້ໄປລົງຄະແນນສຽງໃນ ວັນອາທິດວານນີ້ ທ່ານ Thaci ຄົງຈະໄດ້ເປັນ ນາຍົກລັດຖະມົນຕີ ອີກເປັນເທີມທີ່ສາມ ທ່ານ ໄດ້ກ່າວຕໍ່ບັນ ດາຜູ້ສະໜັບສະໜູນ ໃນວັນຈັນມື້ນີ້ທີ່ເມືອງ Pristina ວ່າ ປະຊາຊົນ ໂກໂຊໂວ ຄວນ ພາກພູມໃຈຕໍ່ຜົນການລົງຄະແນນສຽງນີ້ ໂດຍເວົ້າວ່າ ທ່ານປະຊົນ ແຫ່ງສາທາລະນະລັດ ໂກໂຊໂວ ໂກໂຊໂວທັງຫຼາຍ ທ່ານ ຄວນພາກພູມໃຈ ໃນການປ່ອນບັດຄັ້ງນີ້ ແລະໂກໂຊໂວ ກໍຄວນພາກພູມໃຈ ການເລືອກຕັ້ງເຫລົ່ານີ້ແມ່ນ ໄດ້ເນັ້ນໜັກໃສ່ປະຊາກອນຂອງພວກເຮົາ ແມ່ນການເລືອກຕັ້ງທີ່ປະຊາກອນ ເຂົາເຈົ້າ ເອງ ເປັນຜູ້ເລືອກເອົາລັດທີ່ເຂົາເຈົ້າຕ້ອງການອາໄສຢູ່ ນີ້ໄດ້ເປັນການເລືອກຕັ້ງແບບ ປະຊາທິປະໄຕ ທ່ຽງທຳ ແລະການເລືອກຕັ້ງທີ່ ເສຣີີ ”